CELEX: 32003D0774
Language: et
Date: 2003-10-30 00:00:00
Title: Komisjoni otsus, 30. oktoober 2003, millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes (teatavaks tehtud numbri K(2003) 3984 all)EMPs kohaldatav tekst

Tähtis õiguslik teade

|

32003D0774

Euroopa Liidu Teataja L 283 , 31/10/2003 Lk 0078 - 0080

		Komisjoni otsus,30. oktoober 2003,millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes(teatavaks tehtud numbri K(2003) 3984 all)(EMPs kohaldatav tekst)(2003/774/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud määrusega (EÜ) 806/2003, [2] eriti selle lisa peatükki IV(IV), [3]ning arvestades järgmist:(1) Komisjoni 11. detsembri 1992. aasta otsust 93/25/EMÜ, millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes, [4] on oluliselt muudetud. [5] Nimetatud otsus tuleks selguse ja otstarbekuse huvides kodifitseerida.(2) Nõukogu 15. juuli 1991. aasta direktiivi 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded, [6] lisa I peatüki punkti 1 alapunktides b ja c nimetatud piirkondades püütud kahepoolmelised karploomad ja meriteod võivad kujutada ohtu tarbijatele, kui nimetatud tooteid asjakohaselt ei töödelda.(3) Hispaania, Ühendkuningriik ja Holland on esitanud töötlemisviisid, et pidurdada kahepoolmelistes karploomades ja meritigudes mikroobide arengut.(4) Need töötlused on piisavad, et tagada kõnealuste toodete ohutus tervisele, ning seepärast ei ole vaja kõnealuseid tooteid täiendavalt puhastada ega uues kohas vette lasta.(5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA OTSUSE:Artikkel 1Kiidetakse heaks käesoleva otsuse I lisas sätestatud töötlemisviisid, millega pidurdatakse mikroobide areng direktiivi 91/492/EMÜ lisa I peatüki punkti 1 alapunktides b ja c nimetatud piirkondades püütud kahepoolmelistes karploomades ja meritigudes, mida ei ole enne turule viimist uues kohas vette lastud ega puhastatud.Artikkel 2Otsus 93/25/EMÜ tunnistatakse kehtetuks.Viiteid kehtetuks tunnistatud määrusele käsitatakse viidetena käesolevale määrusele ja neid tuleb lugeda III lisas esitatud vastavustabeli kohaselt.Artikkel 3Käesolev otsus on adresseeritud liikmesriikidele.Brüssel, 30. oktoober 2003Komisjoni nimelkomisjoni liigeDavid Byrne[1] EÜT L 268, 24.9.1991, lk 15.[2] EÜT L 122, 16.5.2003, lk 1.[3] EÜT L 122, 16.5.2003, lk 1.[4] EÜT L 16, 25.1.1993, lk 22.[5] Vt käesoleva otsuse II lisa.[6] EÜT L 268, 27.9.1978, lk 1.--------------------------------------------------I LISATÖÖTLEMINEA. SteriliseerimineKahepoolmelisi karploomi ja meritigusid võib steriliseerida direktiivi 91/493/EMÜ IV peatüki punkti 4 nõuetele vastavas hermeetiliselt suletud mahutis.B. Muud kuumtöötluse viisidKestadega ja külmutamata kahepoolmelisi karploomi ja meritigusid võib töödelda ühel järgmistest viisidest:1. kastmine keevasse vette, kuni molluski liha sisetemperatuur on vähemalt 90 °C ja kõnealuse miinimumtemperatuuri säilitamine vähemalt 90 sekundit;2. keetmine 3–5 minutit suletud mahutis, kus temperatuur on vahemikus 120–160 °C ja rõhk on vahemikus 2–5 kg/cm2, seejärel toimub karpide eemaldamine ja liha külmutamine sisetemperatuurini –20 °C;3. rõhu all aurutamine suletud mahutis, tingimusel et täidetakse nõudeid keetmise aja ja molluski liha sisetemperatuuri kohta, mis on märgitud punktis 1, ning kuumuse ühtlase jaotumise suletud mahutis tagatakse enesekontrolli raames kinnitatud meetoditega.--------------------------------------------------II LISAKehtetuks tunnistatud otsus koos muudatusegaOtsus 93/25/EMÜ | (EÜT L 16, 25.1.1993, lk 22) |Otsus 97/275/EÜ | (EÜT L 108, 25.4.1997, lk 52) |--------------------------------------------------III LISAVastavustabelOtsus 93/25/EMÜ | Käesolev otsus |Artikkel 1 | Artikkel 1 |— | Artikkel 2 |Artikkel 2 | Artikkel 3 |Lisa | I lisa |— | II lisa |— | III lisa |--------------------------------------------------